

VLADA REPUBLIKE HRVATSKE

Zagreb, 7. siječnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće o radu Nadzornog odbora HRT-a te provedbi nadzora zakonitosti rada i poslovanja HRT-a za razdoblje od 1. siječnja 2019. do 31. prosinca 2019. godine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Godišnje Izvješće o radu Nadzornog Odbora HRT-a te provedbi nadzora zakonitosti rada i poslovanja HRT-a za razdoblje od 1. siječnja 2019. do

31. prosinca 2019. godine

– *dostavlja se* *mišljenje Vlade*

Veza: Pismo Hrvatskoga sabora, KLASA: 021-12/20-09/63, URBROJ: 65-20-03, od 27. listopada 2020. godine

Na temelju članka 122. stavka 2. Poslovnika Hrvatskoga sabora (Narodne novine, br. 81/13, 113/16 i 69/17, 29/18, 53/20 i 119/20), Vlada Republike Hrvatske, Vlada Republike Hrvatske o Godišnjem Izvješću o radu Nadzornog odbora HRT-a te provedbi nadzora zakonitosti rada i poslovanja HRT-a za razdoblje od 1. siječnja 2019. do 31. prosinca 2019. godine, daje sljedeće

**M I Š L J E N J E**

Vlada Republike Hrvatske predlaže Hrvatskome saboru da prihvati Godišnje Izvješće o radu Nadzornog odbora HRT-a te provedbi Nadzora zakonitosti rada i poslovanja HRT-a za razdoblje od 1. siječnja 2019. do 31. prosinca za 2019. godinu i ističe kako slijedi.

Godišnje Izvješće o radu ukazuje na potrebu da glavni ravnatelj dosljedno postupa sukladno donesenim zaključcima i preporukama Nadzornog odbora i Interne revizije jer se iste uvijek ne provode ili se kasni s njihovim provođenjem. U tom smislu Vlada ističe da su prava i obveze kako glavnog ravnatelja tako i drugih tijela propisana Zakonom o Hrvatskoj radioteleviziji (Narodne novine broj: 137/10, 76/12, 78/16, 46/17, 73/17 i 94/18 – Odluka Ustavnog suda RH) te da su sva tijela dužna postupati sukladno citiranom Zakonu.

Za svoje predstavnike, koji će u vezi s iznesenim mišljenjem biti nazočni na sjednicama Hrvatskoga sabora i njegovih radnih tijela, Vlada je odredila dr. sc. Ninu Obuljen Koržinek, ministricu kulture i medija, dr. sc. Ivicu Poljička i Krešimira Partla državne tajnike u Ministarstvu kulture i medija, te Maricu Mikec i Davora Trupkovića, pomoćnike ministrice kulture i medija.

PREDSJEDNIK

mr. sc. Andrej Plenković